**Likumprojekta “Grozījumi Pirotehnisko izstrādājumu aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekta “Grozījumi Pirotehnisko izstrādājumu aprites likumā”(turpmāk – Likumprojekts)mērķis ir nodrošināt Ministru kabineta 2014.gada 22.aprīļa sēdē dotā uzdevuma (prot. Nr.24 26.§) izpildi, attiecībā uz nozaru administratīvo pārkāpumu kodifikācijas sistēmas ieviešanu.Likumprojekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz:- precizēt Pirotehnisko izstrādājumu aprites likuma (turpmāk – Likums) 8.panta pirmo daļu konkretizējot speciālās atļaujas (licences) darbības apturēšanas regulējumu, atļaujot speciālo atļauju (licenci) apturēt, “pilnībā vai attiecībā uz kādu no speciālajā atļaujā (licencē) norādītu pirotehnisko izstrādājumu ražošanas, glabāšanas vai realizācijas vietu”. Precizējums nepieciešams un izriet no speciālajā atļaujā (licencē) iekļautajām ziņām – ražošanas telpu, glabāšanas telpu (noliktavu), realizācijas vietu (veikalu) adresēm, kas tiek norādītas speciālajā atļaujā (licencē). Apturot speciālās atļaujas (licences) darbību pilnā apjomā, darbība tiek apturēta visās speciālajā atļaujā (licencē) norādītājās adresēs, tādejādi būtiski ietekmējot komersanta darbību, turpretim, lai ievērotu samērīgumu, 8.panta pirmās daļas precizējums lēmuma pieņēmējam dod tiesības izvērtēt pārkāpuma smagumu un izvēlēties konkrētajai situācijai taisnīgāko un lietderīgāko risinājumu.Ņemot vērā pirotehnisko izstrādājumu bīstamību, iespējamos sabiedriskās kārtības, vides, personas dzīvības, veselības vai mantas apdraudējumus, lēmums par speciālas atļaujas (licences) apturēšanu var tikt pieņemts steidzamības kārtā un stāties spēkā un ir izpildāms nekavējoties.- papildināt Likumu ar jaunu nodaļu par administratīvo atbildību pirotehnisko izstrādājumu aprites jomā un kompetenci sodu piemērošanā.Latvijas Administratīvo pārkāpumu kodekss (turpmāk – Kodekss) nosaka atbildību un sodu apmēru par pirotehnisko izstrādājumu aprites pārkāpumiem. Pēc Administratīvās atbildības likuma spēkā stāšanās normas, kas nosaka atbildību un soda apmēru par administratīvajiem pārkāpumiem tiks kodificētas un iekļautas attiecīgajos speciālajos nozaru normatīvajos aktos.Ar Likumprojektu tiek pārņemtas un precizētas Kodeksa normas par administratīvajiem pārkāpumiem pirotehnisko izstrādājumu aprites jomā, soda apmēru un kompetento iestādi sodu piemērošanā.Viens no Likumprojekta galvenajiem mērķiem ir papildināt pašlaik spēkā esošo tiesisko regulējumu tādā apmērā, cik tas ir nepieciešams, lai pārņemtu Kodeksa tiesību normas.Likumprojekta IX. nodaļā ir iekļauti visi šobrīd Kodeksā esošie administratīvie pārkāpumi pirotehnisko izstrādājumu aprites jomā un noteiktas kompetentās iestādes, kurām būs piekritīga administratīvo sodu piemērošana.Ar Likumprojektu tiek pārņemta Kodeksa 166.2 panta pirmā daļa, 181.panta trešā daļa, 183.pants un 183.3 pants šādā kārtībā:* Kodeksa 166.2 panta pirmā daļa – Likumprojekta 28.pants;
* Kodeksa 181.panta trešā daļa, 183.pants un 183.3 pants – Likumprojekta 27.pants.

Administratīvo pārkāpumu tiesiskie sastāvi Likumprojektā tiek saglabāti, jo ir jānodrošina pirotehnisko izstrādājumu aprites jomas reglamentējošo normatīvo aktu ievērošana. Minētajos Likumprojekta pantos noteiktie pārkāpumi var radīt būtiskas sekas, jo var tikt apdraudēta pastāvošā kārtība, kas noteikta normatīvajos aktos, piemēram, Likumā. Ņemot vērā pastāvošo aktualitāti pirotehnisko izstrādājumu aprites jomā, kā arī sabiedrības drošības nodrošināšanas jomā, šie administratīvie pārkāpumi aizskar sabiedriskās intereses pietiekami lielā mērā, lai attaisnotu nepieciešamību tos saglabāt. Kodeksa 181.panta trešajā daļā paredzētā administratīvā pārkāpuma sastāvs, pirotehnisko izstrādājumu aprites noteikumu pārkāpšana, izteikts Likumprojekta 27.pantā, integrējot tajā Kodeksa 183. un 183.3 pantu sastāvus, ņemot vērā to, ka definējums “aprites noteikumi” ir ar plašāku tvērumu un iekļauj sevī gan komerciālās aprites noteikumus, pirotehnisko izstrādājumu piedāvāšanu tirgū, pirotehnisko pakalpojumu sniegšanas nosacījumus, gan speciālās atļaujas (licences) darbības laikā pildāmās prasības, pirotehnisko izstrādājumu ražošanas, glabāšanas, realizācijas nosacījumus, kā arī ražotāja, importētāja, izplatītāja un pirotehnisko pakalpojumu sniedzēja pienākumus.Līdz ar to administratīvā atbildība par administratīvo sastāvu *“pirotehnisko izstrādājumu komerciālās aprites noteikumu pārkāpšana”* tiek paredzēta Likumprojekta 27.pantā “*Pirotehnisko izstrādājumu aprites noteikumu pārkāpšana*”, neizdalot atsevišķi komerciālās aprites pārkāpumus*,* un attiecīgi pārkāpumi *“par tādu prasību neizpildi, kuras jāpilda speciālās atļaujas (licences) darbībām ar uguņošanas ierīcēm un skatuves pirotehniskajiem izstrādājumiem vai sprāgstvielām un spridzināšanas ietaisēm darbības laikā”* tiek regulēti Likumprojekta 27.panta ietvaros, neizdalot no pirotehnisko izstrādājumu aprites noteikumiem atsevišķā normā prasības, kas jāpilda speciālās atļaujas (licences) darbības laikā.Pirotehnisko izstrādājumu aprite tiek regulēta Likumā, Ministru kabineta 2015.gada 28.jūlija noteikumos nr.434 “Pirotehnisko izstrādājumu drošuma pamatprasības” un Ministru kabineta 2011.gada 22.marta noteikumos nr.214 “Uguņošanas ierīču un skatuves pirotehnisko izstrādājumu glabāšanas, realizācijas, iegādāšanās, pārnēsāšanas, pārvadāšanas, ražošanas, demonstrēšanas (izmantošanas), kā arī komercizstāžu rīkošanas un pirotehnisko pakalpojumu sniegšanas noteikumi”. Piemēram, saskaņā ar likuma 15.panta pirmo daļu F1 kategorijas uguņošanas ierīces ir tiesības iegādāties, glabāt un izmantot fiziskajai personai, kas sasniegusi 14 gadu vecumu. Savukārt praksē tiek konstatēti gadījumi, kad attiecīgā norma netiek ievērota. Sevišķi aktuāli pirotehnisko izstrādājumu aprite katru gadu ir ziemassvētku un jaunā gada sagaidīšanas laikā, kad komercdarbība tiek veikta neievērojot speciālajā atļaujā (licencē) ietverto, tādējādi pārkāpjot Ministru kabineta 2011.gada 22.marta noteikumu nr.214 “Uguņošanas ierīču un skatuves pirotehnisko izstrādājumu glabāšanas, realizācijas, iegādāšanās, pārnēsāšanas, pārvadāšanas, ražošanas, demonstrēšanas (izmantošanas), kā arī komercizstāžu rīkošanas un pirotehnisko pakalpojumu sniegšanas noteikumi” 35.punkta prasības “Komersants, kas saņēmis speciālo atļauju (licenci) uguņošanas ierīču un skatuves pirotehnisko izstrādājumu realizācijai, glabā un realizē 2. un 3.klases uguņošanas ierīces un T1 klases skatuves pirotehniskos izstrādājumus mazumtirdzniecībā īpaši ierīkotā pastāvīgā tirdzniecības vietā, kuras adrese norādīta speciālajā atļaujā (licencē) (turpmāk – veikals). Glabāt un realizēt 4.klases uguņošanas ierīces un T2 klases skatuves pirotehniskos izstrādājumus veikalā nav atļauts.”Likumprojekta 27.pantā noteiktie naudas sodi par pirotehnisko izstrādājumu aprites noteikumu pārkāpšanu – fiziskajām un juridiskajām personām tiek saglabāti Kodeksā noteiktajā apmērā, ņemot vērā Kodeksa 181.panta trešā daļā (*fiziskai personai no 35 līdz 350 euro, juridiskajai personai no 70 līdz 700 euro*), 183.pantā (*juridiskajai personai no 35 līdz 1400 euro*), un 183.3 pantā (*fiziskai personai no 35 līdz 350 euro, juridiskajai personai no 70 līdz 500 euro*), noteikto minimālo un maksimālo sankciju apmēru.Kodeksa 166.2 pantā paredzētā administratīvā pārkāpuma sastāvs komercdarbības uzsākšana vai veikšana bez speciālās atļaujas (licences) izteikts Likumprojekta 28.pantā. Likumprojekta 28.pantā precizēts Kodeksa 166.2 panta pirmajā daļā paredzētā papildsoda formulējums atbilstoši Komerclikuma 4.2 pantam.Prasība, ka komercdarbība pirotehnisko izstrādājumu aprites jomā ir iespējama tikai saņemot speciālo atļauju (licenci), ir noteikta Likumā un Ministru kabineta 2011.gada 28.jūnija noteikumos nr.502 “Kārtība, kādā izsniedzamas speciālās atļaujas (licences) un Valsts policijas atļaujas komercdarbībai ar uguņošanas ierīcēm un skatuves pirotehniskajiem izstrādājumiem un maksājama valsts nodeva”.Likumprojekta 29.pants noteic kompetenci sodu piemērošanā, kas paredz, ka administratīvo pārkāpumu procesus par Likumprojekta 27. un 28.pantā paredzētajiem administratīvajiem pārkāpumiem veic Valsts policija un pašvaldības policija. Saskaņā ar Kodeksa 2151.pantu Kodeksa 1662.pantā paredzēto administratīvo pārkāpumu (par komercdarbību bez speciālās atļaujas (licences)) lietu izskatīšana ir piekritība Valsts ieņēmumu dienestam (izņemot lietas par pārkāpumiem tajos gadījumos, kad kontroli veikušas un administratīvo pārkāpumu protokolu par šajā pantā minēto pārkāpumu sastādījušas citas institūcijas amatpersonas, kas pilnvarotas izskatīt attiecīgā administratīvā pārkāpuma lietas).Izvērtējot gadījumu skaitu, kad Valsts ieņēmumu dienests konstatējis pirotehnisko izstrādājumu aprites darbību bez speciālās atļaujas (licences), secināts, ka pēdējo trīs gadu laikā šādi gadījumi nav konstatēti. Valsts policija uzskata, ka nav lietderīgi noteikt Valsts ieņēmumu dienesta kompetenci soda piemērošanā par Likumprojekta 28.pantā paredzētajiem pārkāpumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija. |
| 4. | Cita informācija | Likumprojekts pirms izsludināšanas Valsts sekretāru sanāksmē izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas ir komersanti, kas saņēmuši speciālo atļauju (licenci):1. pirotehnisko izstrādājumu (uguņošanas ierīču un skatuves pirotehnisko izstrādājumu) realizācijai 50;
2. pirotehnisko izstrādājumu ražošanai 1;
3. licences pirotehnisko pakalpojumu sniegšanai 14.

Pirotehniķa sertifikāti ir izsniegti 67 personām. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 761 391 | 0 | 761 391 | 0 | 761 391 | 0 | 0 |
| 1.1. valsts pamatbudžeta, tai skaitā ieņēmumi no maksas pakalpojumiem un citi pašu ieņēmumi | 761 391 | 0 | 761 391 | 0 | 761 391 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 761 391 | 0 | 761 391 | 0 | 761 391 | 0 | 0 |
| 3.1. valsts pamatbudžets | 761 391 | 0 | 761 391 | 0 | 761 391 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | ***Detalizēts ieņēmumu aprēķins:***Saskaņā ar likumu „Par valsts budžetu 2020.gadam” un likumu “Par vidēja termiņa budžeta ietvaru 2020., 2021. un 2022.gadam” valsts budžeta ieņēmumi no naudas sodiem, ko uzliek Valsts policija 2020.gadā un turpmāk katru gadu plānoti 761 391 *euro* apmērā (ieņēmumu klasifikācijas kods 10.1.1.2.).Likumprojekts “Grozījumi Pirotehnisko izstrādājumu aprites likumā” pārņem Latvijas Administratīvo pārkāpumu kodeksā iekļautās normas par administratīvajiem pārkāpumiem pirotehnisko izstrādājumu jomā un soda apmēru piemērošanā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav paredzēta administratīvās atbildības sodu apmēru paaugstināšana un tie tiek saglabāti Latvijas Administratīvo pārkāpumu kodeksā paredzētajā apmērā. |
| **IV. Tiesību akta projekta ietekme uz spēkā esošo tiesību normu sistēmu**Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 26.aprīlim. |
| 3. | Sabiedrības līdzdalības rezultāti | Viedokļi par projektu noteiktajā laika periodā netika sniegti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Likumprojektu jaunas funkcijas un uzdevumi netiek radīti.Jaunas institūcijas netiek veidotas. |
| 3. | Cita informācija |  Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs